open-index/open-wikipedia-markdown huggingface dataset:
Fanari Moyo

**Fanari Moyo** no sambua ngawalö wanari moroi ba Danö Niha, na lakaoni ia, sindruhunia ya'ia da'ö **Tari Moyo**. Si to'ölönia ladöniai'ö wanari andre ira'alawe. Bakha ba wanari da'a tefadumaisi wanari-nari moyo ba dalumbanua si yaŵa. 

**Tari Moyo** tola lamane ia ba li Indonesia; *tari elang* sambua wanari sitefatohu moroi ba zatua föna irugi ma'ökhö, ma no tobali ia fangi'ila wanari *tradisional* si tumbu ba hulo Danö Niha provinsi Sumatra Utara, Indonesia. Molo'ö hikayania *(etimologi)*, Moyo ba wehede ba Danö Niha ya'ia fofo sohomo ba dalumbanua. Fofo so'afi andre fangi'ila moroi ba niha si so ba Danö Niha ba wamadumaisi lega mboto wofo andre na inötö ifangafo gafinia, lö khönia fa'atebai, ilaŵa nangi, ba wanolo ya'ia samösa ba awönia. Fanari moyo andre, sambua fanari fa'omuso dödö zatua (bada'a ina so'ono) ba wangawuli nono khönia moroi ba wasuwöta. Fanari da'a göi no tobali famaedo wa'atarö dödö, ba wa'abataha ba ngawalö zalua, ba simanö göi ba gohitö dödö.

Ba Danö Niha, lala wamalega boto moroi ba wanari moyo andre, oi fabö'ö ma'ifu, tebörötaigö moroi ba wamobörö fanari, ba wamalega boto, ofeta ba lala note zinunö sifao ba wanari andre.

Tari Moyo ba wangi'ila molo'ö Antropologi no sambua famaehagö zi so ba dödö zi samösa niha ma sambua angowuloa ma banua, ba sitobali ondröita moroi ba zatua föna. Tari Moyo andre, tenga ha famalega boto si no fondrege zi sökhi, hiza so khönia misa waö-waö ma lala wanari andre ni'olohesi i'otarai meföna irugi mane ma'ökhö. Tari moyo tenga ha ni'anunöisi hiza no tola tefa'ila'ö ba niha samaigi hewisa wa'asökhi ngawalö wamalega boto moroi ba zanari moyo andre. Ba wamalua fanari moyo, oya ngawalö zi lötolalö'ö lahenagö simane; sanari, nukha zanari, fangahaögö zikhala, li moroi ba *musik*, nahia ba haniha zamaigi fanari andre. Oi da'a fefu nitöngöni na edöna lafalua wanari moyo.

## Hada
Tari moyo sambua fanari fondrege nirorogö ma *istimewa*, hiza memböröta fanari andre, ha ba gangowuloa sebua lafalua ia, simane ba wanema samösa nono matua sangawuli moroi ba wasuwöta, ba gangowuloa si so razo, ba wanema'ö tome salua ba golayama. Sanari fefu ono alawe. Baero da'ö, fanari moyo lafalua na so walöŵa, sinete moroi ba wanawö kara, hombo batu. Eluahania, aefa wanawö kara, ba tefa'ele'ö wanari moyo ba isawaisi dania faoma Fanari Fogaele. Na no awai manari ba sanari la'ohe mbola nafo khö zangowalu ba walöŵa andrö ba simanö göi khö dome sato fefu.

## Umbu
Fangesa dödö

**Fangesa dödö** ya'ia da'ö salua ba niha zamati sambua agama ba wamalalini era-erara moroi ba zambö baga numalö ba wangodödögö wamalua satulö si no tefakhoi ba wamatira.
Fangowalu

**Mangowalu**, ono matua ma ono alawe si no tobönö döfi tola sa'ae mangowalu, ba Li indonesia *Nikah atau Kawin*. badanö niha mangowalu oya hada nitörö.

## Ni'a asogö bawangowalu
ni'a asogö bawangowalu, si'oroi dödö, faoma omasi, fao dödö zatua, so gokhöta nono matua sangowalu.

## Böwö sanandrösa bawangowalu
ono matua i'ohe nga'eu mbawi molo'ö hada, ibe'e wirö, i'ohe nafo, ibe'e zinema nuwu, ibe'e wara'usa tanga, ibe'e wolu'i.

## Ohitö dödö nano mangowalu
so nga'ötöra, so gamakhaita bambö'ö, sowongambatö sisökhi sagötö fa'aurira.

## Umbu
Fanikha sami

Niha danö niha, gofu hezo manö so'ira misa, na falukha ira wanikha ni'oguna'ö ba wondrino, no sa'ae takana khöra döinia, ya'ia da'ö **fanikha sam**i na ba li Indonesia lawa'ö *minyak makan* ma *minyak goreng*. Fanikha sami, ni halö moroi ba mbua mbanio nifarö, ba meno tedou wangi'ila niha ba no ato zombali'ö kopra, amena la haogö tobali fanikha sami. Ba danö niha so zino teroi tödö ba wangahaogö fanikha sami, no tobali halöŵö ndra ina-ina moroi ba gangowuloa *Credit Union Persada Faolala Perempuan Nias,* si no manga'azökhi fanikha sami nibe'era töi : VCO. Sambua halöŵöa si no sökhi sibai moroi ba *pangan bijak nusantara,* böi awöli-wöli ita ba wangahaögö banua ni'omasi'öda tanö niha. 

## Umbu
Fanikha sola

**Fanikha sola** ya'ia da'ö wanikha nifake ba wamohola moto samake *mesin diesel*.Fanikha Sola andre tola la'öli ba galo wanikha. Galo wanikha ni'a'asogö Pertamina molo'ö angandröŵa zangahaögö ya'ia. Fanikha sola lö la'amawa ba mboto-boto, ha ba galo wanikha so ia. No i'a'asogö famareta so wanikha sola soguna ba fabiri, so zoguna ba niha sifagai (*Nelayan*), ba soguna ba mesin fabiri göi ösa. Naha fowöli fanikha lafotöi *stasiun pengisian bahan bakar umum* (*[[SPBU]]*).

Molo'ö si no tesura wa ba danö niha fetaro ba Nias Barat, no tola la'öli wanikha sifarahu göi sola simane harago ba danö zawa. Sambua fa'ahoa ba nono mbanua da'ö, sitola möi fondrou'ö lala wangalui ba danö niha.

## Umbu
Fanikha tanö

**Fanikha tanö** ya'ia da'ö wanikha nifake ba wamara'i alitö (Li Indonesia *bahan bakar*) la'ogunaö ia simane ba wangalio'ö wamaewua'ö geu galitö ba nawu, ba wamohola fandru samake sumbu, fandru ganefo, fandru ndrindri ba fandru gasi fatua lö sofeta wandru lisitiri ba mbanua. Ba Danö Niha, so nasa mbanua zamake fanikha tanö silö sofeta fandru lisitiri, ba lö mamalö-malö wanötöna nono mbanua ena'ö irugi göi ira fa'amohaga. Fanikha tanö la'öli ira ono mbanua, ba mboto-boto ma ba zerege. Fanikha tanö sambua fanolo sebua ba wame'e haga ba nomo nono mbanua, hiza fanikha tanö, tenga ha ba wangorifi fandru, lafake göi ia ba wangorifi kofo (*kompor*) fondrino, heŵa'ae lö fefu, börö me ato nasa zondrino mamake eu galitö. Ba meno irugi inötö so pembagia tabu gas si tölu kilo moroi khö wamareta, ba no la alösi wamake fanikha tanö ono mbanua ba tenga ha irege da'ö, so ba dödö wamareta ba wangeheta ono mbanua ba wamake fanikha tanö andrö.

## Umbu
Fanuriaigö Turia si Sökhi

**Fanuriaigi Turia Sisökhi** ma *Pekabaran Injil* ba Li Indonesia no halöŵö wanuriaigö Turia Sisökhi nilau ndra niha Keriso. Sitobali tuho fanuriaigöra ya'ia da'ö wa'ö-wa'ö fe'amöi Yesu si föföna ba danö Gizaraeli faoma fe'aso nia si medua dania ba Ngaluo Safuria ba wamohuku niha sauri awö si no mate.
Fatome

**Fatome** ya'ia da'ö gowasa nilau samosa niha sabölö-bölö mofökhö. Abölö göna wanötöi ya'ia da'ö, **fangotome'ö satua.** Hiza ba wangotome'ö andrö, inötö sisökhi ba zatua wamenesi iraono awö zawuyu nia (*lö dozi so zawuyu, da'a me föna me inötö so wangosawuyu niha*), ba simanö göi ba ndraono, no sambua inötö si sökhi sibai ba wamondrongo hadia zinangea famenesi ba fangombakha soguna ba wongambatösa nifa'ema zatuara andrö. Tuho wa lalau ma la falua wangotome'ö satua sihulö wolau gowasa ia, ya'ia da'ö ba wangandrö fangefa sala fatua lö ahele danö khönia.. 

## Tuho Wangotome'ö
Satua banomo nano atua sa'ae ba inönö na mofökhö-fökhö, ba tumbu ba dödö ndraononia ba wame'e "**ö**" zatua ba wangandrö howu-howu fatua lö irugi inötö ikaoni ia So'aya, da'ö duhö wangotome'ö. Ba lalau mangosara ira sifatalifusö lakaoni nono alawera, tana zibaya, ba sifasambua ama khöra, ba wo angeragö hadia manö lala halöŵö dania nifalua na inötö wangotome'ö. Ba nano so wahasara dödö, ba lafalua halöŵö andrö. Ba so zamalua fangotome'ö zatua ba danö niha la osamuzaigö ba wo mbagi harato, da'ö wa hulö la kaoni fefu zitenga bö'ö ba wa mondrongo hadia manö nifa'ema zatua baomo khö ndraononia irege na furi lö fanofu ba zino itatugöi satua. 

## Umbu
Fana Lewuö

Famohola **fana lewuö** ma **fana maria** ya'ia da'ö si to'ölö nilau niha ba wanörö tödö sambua ngaluo si sökhi. Alua ia i'otarai meföna irugi ma'ökhö, hewa'ae famalua ya'ia no itugu alö. Na no baŵa si felezara, ba iraono sihino döla ba zisambua banua, lalau mangalui lewuö sesolo ba wo henagö fa'omuso dödö ba mbawa si felendru, ba wanunu fandru faoma döfi sibohou. Fana lewuö da'a tenga ha ba danö niha, so göi badanö tanöbö'ö, simane ba mbanua ba Zawa (Jawa Barat, Ciamis latötöi döinia *lodong*). Da'a lafalua na ahatö hari rayo, ba lafaigi göi zilö anigo niha wamondrongo, simane ba ngai laza bada'ö lafohola wana lewuö da'ö khöra.

## Fama'anö
Lewuö, nihalö ba ndru'u, la heta gumo, ba latoto ndraha-ndrahania. Nano aefa da'ö ba la tutu mbu'u-bu'u ena'ö fefu ndroto-ndroto nia tola itörö angi. Aefa la haogö ba no sa'ae tola ni fake, ba hiza ba mbu'u-mbu'u tanö sitou, laröi lö latutu ba lafotögi maifu ba wo'ungugö dudunga dania ba wanikha ena'ö mamoka wana andrö. Fana Lewuö simane ba danö niha, fangahaogö ya'ia fagölö göi simane fangahaögö ba mbanua tanöbö'ö, lö sifabö'ö.

Fana lewuö ma fana maria andre, ba lewuönia tenga lewuö side-ide simane lewuö ta'uli, ha lewuö sesolo sitola baga labali'ö fana lewuö ma fana maria, ya'ia sa'ae lewöu hao, tola göi gauko/kauko, ba sibagania lewuö si no atua, ena'ö lö alio asila ma aboto.

### Ngawalö Lewuö
Ba Danö Niha, lewuö andre auri ba kabu niha, tenga nitanö. Lewuö oya ngawalönia, simane *lewuö ta'ul*i, *lewuö kauko/gauko,* *lewuö hao*, *lewuö sa'usö*,*lewuö guru,* ba so lewuö nitanö föna nomo ya'ia nifotöi *lewuö sina* sasese tobali naha wangokhoi'ö hada'ia föna nomo.

## Fana lewuö ba mbanua-banua
Fana lewuö ma fana maria ba Danö Niha, no fagölö ira wana lewuö ba mbanua tanöbö'ö, fagölö-gölö sambua famalua famaisa si no taradisi ma i'otorai ndra tuada mege,simane ba danö Ciamis lawa'ö *lodong*, ba mbanua Pangkal Pinang lakaoni *bedil bambu*, ba Jawa Timur ba Jawa Tengah lakaoni *mercon bumbun*g ma *long bumbung*, fabö'ö göi ba mbanua Minangkabau bada'ö latötöi wana lewuö andre *badia batuang* ma *meriam betung*, ba Aceh lawa'ö *te`t beude trieng*, ba mbanua Sunda lakaoni *bebeledugan*. Ba oya nasa ba mbanua tanöbö'ö wogaoni fana lewuö andre.

## Umbu
Filipina

**Filipina** no sambua negara si so ba Asia Tenggara tanö mi yaŵa hulo Sulawesi. Ibu kotania Manila ba li resmi ni'oguna'ö ba Filipina ya'ia da'ö Li Inggris ba so göi li Tagalog. *Filipina*, töi sindruhunia ya'ia da'ö **Republik Filipina** sambua *negara kepulauan* faoma *negara kesatuan* famaretania hulö wamareta Indonesia ya'ia da'ö *presidensial* nifaehagö ba zikhala *republik konstitusional* ba Asia Tenggara, tanö yöu Indonesia, ba sahatö ba gatumbukha ba  Sabah. Filipina andre no so ia ba Lingkar Pasifik Barat, negara da'a so khönia 7.641 hulo. Ba ginötö silalö, niha mbanua zi so ba hulo-hulo ba Filipina, no so halöŵö ba danö sibai, ya'ira zi no mamanöi fangi'ila zifakhai ba wananö fakhe, sitobali fanolo ba niha mbanua.

Filipina andre fao ba gangolifa negara si no maju ba Benua Asia me aefa Perang Dunia II, ba aefa wasuwöta andrö, ba Filipina toröi furi me ahou wa'amanöi ekonomi, simane fanga'i fa'akayo moroi ba wamareta samatörö, fangalui hare, ba so göi moroi ba neo-kolonial. Heŵa'ae simanö, iada'a Filipina andre no so ba wa'amanöi ekonomi si moderat, ya'ia da'ö moroi ba gefe nifa'ohe'ö niha Filipina so halöŵö ba luar negeri, faoma ba sektor teknologi informasi si hino wa'amanöi. Filipina andre, sambua nega ba Benua Asia sololohe gondröita moroi meföna ma lamane budaya.
Finlandia

**Finlandia** ya'ia da'ö sambua nöri si so ba yöu Eropa. Ina mbanua nia Helsinki. Li ni'oguna'öra Li Finlandia.
Firö

**Firö** ya'ia da'ö sambua gefe nifake me inötö ndra Hulando.

## Famörögö
Ono niha tehöngö börö hadania nifalua irugi ia'da'e. Sambua hada sitehöngö ya'ia da'ö hada ba wamalua falöwa. Ba wamalua falöwa da'a, so sambua goi-goi nibönökhi nono matua ya'ia da'ö fame'e böwö ba zowatö. Böwö da'e ya'ia gana'a, bawi, kefe, böra, ba firö, ba tanöbö'önia.

## Fangoguna'ö firö
Firö ma ni fotöi kefe Hulando da'a te'oguna'ö nasa ia ba Danö Niha irugi ia'da'e. Firö da'e te'oguna'ö ia sitobali sambua lala nitörö ba wamönökhi böwö ba zowatö. Fa'oya wirö nibe'e molo'ö hada zisambusambua banua. Aefa da'ö, gefe Hulando andre tola göi te'oguna'ö ia ba wanema howu-howu ma tefetefe moroi ba zatua khö ndraono. Tola göi mu bali'ö ba rofia awö wame'e tolo-tolo ba niha. Firö da'e moharago si'ai ia ba nono niha, börö ba wa'atedou ginötö gefe da'e ibörögö ahori irege abua ba wangalui. Da'e fefu alua börö me oi fefu hadia ia zoguna mu öli ba rofia. Aefa da'ö, inötö wa mazökhi gefe Hulando da'e zotatukö hauga mböli nia ba rofia. Sasesenia firö silö mu bali'ö ba rofia mu tibo'ö, ba so göi zame'e yawa.

## Umbu
Fogao

Tanö Niha, no la'ila niha sato ba zisagörö uli danö wa fetaro mbanua da'a ya'ia da'ö so ba zisambua hulo. Irege moroi ba da'ö tekhalaigö ba zawena mamondrongo tanö niha andre. Na fetaronia sambua hulo, ifasui ia asi sebua. Me sambua hulo sebua si no ifasui asi, ba no baga sibai wa'atumbu nohi/ohi (*pohon* *kelapa*). Ba wa'atumbu nohi soya sibai ba danö niha gamaudu ziso ba ngai nasi, ba no tobali fangauri ba fangalui niha mbanua simane la bali'ö fanikha sami, ba lölö nia tobali farö sitola möi ö gurifö simane bawi. Banio (*buah kelapa*), na no aefa lateu, ba moguna labokai gulinia ma latötöi ia lasula ba zula. Sula, eu si no la'ataröini mbalönia, ba da'ö labe'e wangeheta sawu mbanio. Aefa lasulaini ba no aheta zawu, amena laboto fake du'i-tu'i zi'öli, aefa da'ö sa'ae tola lakhao ba **wogao/fogao** (*alat parut*) ba wehede Li Yöu (*dialek Nias Utara*) ba wehede fetaro raya latötöi ia **ndrökhia** (*dialek Nias Selatan*), ba tola göi laŵaö **ndrökha**

## Lakhao Mbanio
Fogao ba danö niha, sambua wakake si so fefu dozi omo. Fogao so mbawa nia nifaböbözi'ö ba ziambu, la'arakhaini, ba so göi daoma-daoma moroi bageu. Ba bawa wogao latanö ba mbagi daoma-daoma wogao. Fogao, no sambua fanolo ba nono niha ba wangoguna'ö banio ni'a ma ni bali'ö fanikha sami ba simanö göi ni bali'ö ö gurifö. Ba banio nikhao no oya labali'ö tanömö gö. 

## Fogao Memböröta
**Fagoa** tenga ha ba danö niha, no göi tobali fakake ni oguna'ö niha ba mbanua tanöbö'ö. Fogao ba mbanua **Semoa** si so ba gotaluara **Hawaii** faoma **Selandia Baru**, Bada'ö no lasöndra fogao ni'oguna'öra moroi ba gara, nolahaogö simane fato, ba da'a göi hulö fagölö ira si so ba danö Indonesia, simane ba Sumatra, Jawa ba Bali. 

### Fogao India
Ba danö India, fogao no arakhagö otu amatonga fakhe. Ba baga sibai hulö zimane ba danö niha, so geu daoma-daoma ba so mbawa wogao. Si fabö'önia, na ba khöda fogao ha ba wogao banio, nahania tabe'e tou, simane ba India, ba geu daoma-daomania no so gamatohula naha mbanio nikhao sifakhai ba mboto wogao, baga sibai.

### Fogao Nifuta
Meno idugu ato niha sebua fangi'ila ba fa'atua-tua, faoga andre, lahaogö ia lafobawa garagazi soya ba labe'e ndrangania amena lafuta ba wogao bania. Da'a no göi baga sibai, na fogao ba danö niha tagogohe mbanua si no la boto faoma dua tanga, na da'a tambai danga wololohe banio, ba tanga sitambai zamuta ya'ia.

## Fogao Fake Dinamo
Me no sa'ae idugu atua-tua niha gulidanö ba idugu aoha halöŵö nibaya-baya niha. No so sa'ae iada'a wogao banio sabölö aoha, ya'ia wogai samake dinamo. Da'a moguna lafakhai ba lisitiri amena auri ia. Ba hiza no alio sa'ae ba wogao gofu ha wa'oya manö mbanio sedöna lakhao. 

## Fogao Nibe'e Osö-Ose ba Geu
Lö aetu aka niha, idugu la'alui hadia zaoha khöra. Fogao moroi ba gosö-osö ni osö ba geu. Balö wafa sebolo ma'ifu, la osö gosö-osö khönia, nano lafaigi tobönö amena la tandraigö. Lala wamake fogao da'a. Fogao si no la'osö gosö-osö misa khönia, lagogohe ba danga takera, ba banio si no lasulo, la dekha ba gosö-osö ba wafa da'ö, ba notola la khao mbanio sa'ae khönia.  

## Umbu
Fondrakö

**Fondrakö** ya'ia da'ö huku föna khö ndraono Niha ba Indonesia. Mo'ösi ia sanandrösa ba ŵabanuasa. Famatörö fondrakö sibohou ba zi sambua nöri tefalua ba Arö Gosali. Iada'a no ambö la'oguna'ö huku föna andre ba Danö Niha börö me no so huku sibohou moroi ba wamareta Indonesia.
Fondraru

**Fondraru** no fakake ni'oguna'ö ba wamaga nagole simane nagole mbawi, asu, i'a, manu, btn. So ia dozi omo ba Danö Niha. Lawöwöi ia moroi ba zi'öli, la'ataröisi mbalönia ba lafodanga faoma eu, ena'ö böi akhozi danga zamaga nagole ba wa'aukhu zi'öli dania. Fa'anaunia ambö töra 30 cm irugi 50 cm.

Baero wondraru moroi ba zi'öli, so göi wondraru moroi ba lewuö ni'oguna'ö ba wamaga sate.

## Umbu
Gaga (manö-manö)

*Ae ba [[Gaga|da'a]] na omasi'ö wombaso zanandrö ba [[gaga]]. Da'e tou no manö-manö, tenga sinura sanandrösa ba gaga.*

So samösa niha sotöi Kawofo. Samuza ma'ökhö möi ia malu, heŵa'ae moteu-teu. Ba hiza lö ahulu-hulu ia me lö si falukha khönia zökha. Börö da'ö ilau mangawuli ba nomo lö ösi-ösi danga. Ba dalu lala i'ila samösa ndra alawe sobogö-bogö gönia talö ba dete galitö.

Ba ihatö'ö ia Gawofo, me omasi ia moleu ya'ia ba galitö ba wangokoli'ö barunia. Ba me arakhagö irugi zinga galitö, muhede gaga yaŵa ba hogu geu, imane: "A! a!" Itema linia Kawofo: "Hadia ni'agu na lö same'e khögu?"

Ba muhede zui gaga imane: "A! a!" Ba itema linia ira alawe andrö: "Hadia ube'e na lö sangandrö khögu?"

Ba si manö, omasi mena Gawofo wemanga talö, ba hiza lö ibe'e khönia ira alawe andrö. Ba simanö göi ndra alawe andrö, edöna ibe'e sa dalö andrö mena'ö, ba hiza lö ni'andrö Gawofo.

## Famatimba

No tesöndra manö-manö andre ba zinura **H. Sundermann**, *Niassisch-deutsches Wörterbuch*, nga'örö 269-270, niraka töra otu fakhe si lalö. Lö ibe Sundermann geluaha ma böröta manö-manö andre. Ifa'oli ia ba zinura andrö no mege si tobali lala wangoroma'ö ba niha Jerman hewisa gangolifa wehede ba Li Niha na lafaomagö ia Li Jerman.

Tenga simane manö-manö tanöbö'ö sotöi Balugu Sihönöfao manö-manö andre lö i'anema'ö manga ba dödöda geluahania. Moguna mangera-ngera ita ua wangalui lala wamatöfa ya'ia ba wa'aurida. Hadia lala wahuhuosa (*komunikasi*) zi tobali tuhe huhuo ma zui lö tuhonia, ha si tobali fondrara dödö. Ba hiza na da'ö duhe huhuo ba da'e "lala wahuhuosa" (omasi Gawofo wemanga talö, ba lö isöndra lala wanguma'ö ya'ia) ba manö-manö andre no sambua manö-manö sabölö sökhi. No ta'ila wa itaria fabö'ö niŵa'öda moroi ba zomasi dödöda. Ba börö da'ö lö i'anema'ö anehe niha bö'ö hadia nösi dödöda. Na alua zimane andre tola tobali börö wa'udusa. Iŵa'ö khöda manö-manö **Gaga**, fatimba ua na nirongou moroi khö nawöu no fagölö ira zi so ba dödönia. Sofu ua, fatua lö öhalö doho ba baluse!

## Nitöngöni

* No muhalö manö-manö andre moroi ba wanga'ali ba Li Niha ma'ökhö (*adaptasi*). Börö da'ö abölö adogo-dogo ia ba alösö wanutunönia moroi ba nisura H. Sundermann töra otu fakhe si lalö.
* No mufabö'öni döi manö-manö andre moroi ba wanura Sundermann "Kawofo". Abölö adöni dödö zombaso ma'ökhö döi "Gaga" moroi ba Gawofo, töra-töra börö me töi gawofo no hulö nifazö-fazökhi.
Fa'agambaoho

**Fa'agambaoho** moroi ba mbörö wehede **Gambaoho,** tola lafotöi ia **gambabio, ganuno, asiliyaŵa** (Li Indonesia *sombong*), no amuata ma bua-bua fangosebua, heha ma'ifu zinöndrania ba no sa'ae i'oso'okhöta ma i'osiso, heŵa'ae na dali zindruhunia silö boto lö ba danga. Niha sokhö fa'agambaoho no sambua gamuata nituwuni niha ba tola möi fangaröu'ö niha bö'ö ba khönia. Si to'ölönia niha si gambaoho lö lafaduhusi tödö ia niha bö'ö, lö somasi fahuwu khönia he ba gotalua sifagölö yaia ba yamendrua sa'ae ba naha tanöbö'ö si no mangila amuatania. Na lafaigi ba Zura Ni'amoni'ö ba fakhai ia ba geluaha sangosebua ya'ia, mangosebua.

## Baero Fa'agambaoho so na gamuata bö'ö nituwuni niha
# Fa'agambödo (Li Indonesia *serakah*);
# Fakhögusa (Li Indonesia *egois*);
# Fa'olu'a-lu'a (Li Indonesis *rakus*);
# Fa'azöndraitö (Li Indonesia *sembrono, gegabah*);
# Fangosiwawöi (Li Indonesia *meremehkan*);
# Fangosamu'i (Li Indonesia *sok jago*);
# Ba tanöbö'önia.

## Umbu
Gereja Yesus Sejati

**Gereja Yesus Sejati** ya'ia da'ö sambua banua gosali si lö teböbö ba wamahaö (*non-denominasi*) nifosindro ba Beijing, Sina ba ndröfi si-1917. Tebörögö ia ba gotalua famahaö gosali Protestan, famahaö nia moroi ba wamati Fendrakose. Ba ndröfi 1939, labörögö fanuriaigö Turia Somusö Dödö ba danö Indonesia ba musindro Gereja Yesus Sejati si'oföna ba Indonesia. Ambö töra 1,5 zuta nono mbanua nia, tefazaewe ba si lima *bönua*. 

Fulu tuho wamati gosali andre ya'ia da'ö:

# Fanema'ö Geheha Ni'amoni'ö
# Famayagö nidanö
# Famalua fanasai ahe
# Femanga gö ni'amoni'ö
# Luo Sabato
# Yesu Keriso
# Sura Ni'amoni'ö
# Fangorifi
# Osali
# Fe'aso Lowalangi si medua
Google Search

**Google Search**, elauahania fangalui ba *Google*, asese göi te'adogo'ö manö **Google**, no sambua *mesin* wangalui gofu hadia duria ma *informasi* ba gulidanö andre si so ba *internet*. Sambua lala wangoguna'ö ya'ia na tabe'e *google.com* ba wuka gu'ö  ma zui na te'oguna'ö wuka gu'ö *Chrome* na tasura ma na ta *ketik* wehede somasi ita ta'alui ba tahöndrögö *enter* ba tola i'anema'ö tasöndra ni'aluida si no ta sura ma *ketik* nomege.

Ero muraka gofuhadia ia ba Internet, i'anema'ö i'owuloi nösinia *Google* ba ifazökhi nifotöi indeks, ya'ia da'ö lala ena'ö tola mu'alui sambua *informasi* faoma nifotöi fehede ono kusi. Duma-dumania na ifalemba samösa niha sambua zura ba *kabarnias.com* faoma töi "Orang Nias semakin kurang menggunakan bahasa Nias". Ba zi lö ara aefa da'ö tohare *Google* ba ifazökhi *indeks* zura andre irege tola te'oroma'ö ia na la'alui niha wehede simane "bahasa Nias", "orang Nias" ba "Nias".

*Teknik* ma lala nitörö wamazökhi *indeks* andre no alaŵa sibai irege abölö tasöndra ni'aluida ba *Google Search* moroi ba *mesin-mesin* tanöbö'ö si so ba *internet*.
Gosali

**Gosali** ya'ia da'ö nahia ni'amoni'ö khö niha Keriso. Ero luo Migu möi ndra niha Keriso ba gosali ba wolau migu. Töi gosali andre sindruhu nia tehalö moroi ba nahia nadu khö Ndraono Niha meföna.
Hada Nono Niha

**Hada** Nono Niha ma böwö ba li Indonesia la tötöi ia *Adat Nias*, si no la gogohe ira niha khöda gofu hezo manö so'ira misa. Hiza, lamane bakhöda, tebai ba nono niha, oya zitebai-tebai manö. Hadia geluaha nia da'ö, ya'ia ba wolo-lohe fefu goi-goi si no la rakö ira satua meföna. Simane si no lasura ba Museum Pusaka Nias ba gu'ö. Hada nono niha, oya zi lötolalö lafalua simane ba wame'e ono nihalö, ba wolau owasa, ba tanöbö'ö nia nasa. Bada'a tou faigi hewisa waö-waö hada nono niha simane.

## Hombo Batu
Hombo Batu andre ma fosawö kara sino la henagö, sambua hada sino la'ila niha ba zisagörö ulidanö. Ba danö Indonesia, lö silö mangila me no irai la be'e gambarania ba gefe si saribu rufia Indonesia. Meföna Hombo Batu ba lafalua iraono sihino döla ba wangombakha wa no sa'ae tola fao ba ngawuloa ndraono matua sino ebua, tenga sa'ae iraono. Fa'alawa gara andrö so ba zi 1,8 mete ofeta 2,2 mete. Da'a lafalua ba wo henagö iraono sihino döla ba wolawa udu, sifa'udu.

## Famosumange Satua
Ba danö niha, so göi nifotöi folau gowe ma adu ba li Indonesia Patung. Ha ya'i. gowe da'a ni haogö moroi ba geu. La angandroi ba ha lö dugela wangandröna no öfa bogi no mofanö zatua andrö. Ba hiza gowe ma adu andrö tola tobali delara wa'afalukha khö zino mondröi uli danö, lamane manömba adu.

## Mangai Högö (''Binu'')
Mangai högö ma *[[binu]]* lö hadöi sa'ae irugi ma'ökhö meno oi sangataufi lowalangi fefu niha, ba no oya göi wamaha'ö wa tebai sa'ae lafalua da'ö.Ba hiza ba zino numalö meföna ba no so zanura wanguma'ö me tahu 851 no so zangai högö ma binu. Hadia guna khöra meluo da'ö, ya'ia ba wame'e dane-dane högö namada samena mate. Guna tanöbö'ö, ba dane-dane gehomo nomo sebua. Simanö göi na lahaogö gowe föna nomo, labe'e binu ma högö barö gara andrö.

## Foko'o
Meföna na so zi mate ba lö inemai lako'o. La be'e yaŵa ba naha salaŵa maifu, ba so göi ni taŵi yaŵa ba gurusi lewuö, na no irugi, dua ma tölu migu, la halö mbinu ma högönia, la totogö da'unö ba la be'e bakha ba weti ba zahatö ba nomo. Ba me ofeta Turia Somuso Dödö ba danö niha, ira misionaris Kristen, la fazaewe li wa fefu niha si mate sibagania lako'o ba danö.

## Mangowasa
Meluo meföna ba oya sibai zilötolalö'ö lafalua ba mbanua ira salaŵa hada ya'ia da'ö simane fangowasa. Fangowasa andre, ba wa me'e sumange fondrege sebua khö zalaŵa hada solau owasa. Ba meno sa'ae oya niha sino mangi'ila famahaö ba halöŵö Lowalangi ba he ba wa'atua-tua tanöbö'ö, ba idugu ara ba hulö ambö sa'ae zolau owasa. Inönö me oya göi zoguna ma harato sebua ba wamalua lala halöŵö andrö. Ba baginötö iada'a sa'ae ba no ambö tarongo zolau owasa. Ba wamalua fangowasa, ba itaria lahalö lala halöŵö simane fondrakö, *larakö* Na faowulo-wulo ba wamalua hada tanöbö'ö ba oya sibai simane : falöŵa ma fangai ono nihalö, böwö bawangowalu *(tome ba sowatö)* ba simanö göi wame'e sumange khöndra uwu ma sibaya.

## Umbu
Haleluya

**Haleluya** ya'ia da'ö no sambua wehede nihalö moroi ba li Ibrani (הַלְלוּ-יָהּ, *haleluyah*). La'oguna'ö wehede andre niha Ibrani na omasi ira la'oroma'ö wa sangandrö saohagölö ba sanuno-nuno Lowalangi ira. Asese te'oguna'ö ia ba wangandrö ba ba wananunö. Ba no latohugö ira niha Keriso wangoguna'ö ya'ia irugi ma'ökhö. Tola te'ali ia ba li Niha, “Ya'ahowu ndra'ugö. Saohagölö howu-howu si no matema. Yanisuno ba nifolakhömi ndra'ugö!”
Hafea

**Hafea** andre ma ba li Indonesia latötöi ia faoma **Karet**, *pohon karet* ba Danö Niha no sinumbua sauri samösa ba iada'a no oya ni'odödögö wananö. Hafea andre ma ba li biologi ya'ia da'ö *polimer hidrokarbon* si so ba gitö *lateks* ni'okhögö ziha'uga zinumbua sifagölö khönia. Tuho wangahaogö gitö ba wamawa ba zisagörö ulidanö ya'ia da'ö tehalö moroi ba *para* ma ba li Latin latötöi ia faoma *Hevea brasiliensis* angolifa moroi ba *suku Euphorbiaceae*. Sinumbua tanöbö'ö sarakhagö fagölö ira hafea ya'ia da'ö simane *suku Moraceae* ma *ara-araan* simane sinumbua *beringin*, *Sapotaceae* ma *sawo-sawoan* simane *getah perca* faoma *sawo manila*, *Euphorbiaceae* btn, faoma *dandelion*. 

**Hafea,** andre eu sauri badanö sitola lahalö *gitö (lakhai, mogai)* ba dahania faoma tölania tola tobali eu galitö, so mbuania sitola tobali tanömö, ***hafea*** andre ba danö niha no tobali kabu ma sinanö ni fotuwu ba wangai gitönia, ba niha khöda göi la fotuwu kabu hafea andre sitobali fangalui. Hafea ba idugu ara tola manö göi taya nalö lafuli latanö, hewa'ae ta'ila wa hafea andre buania tola göi auri samösa ia badanö. 

Ba ginötö Perang Dunia II, famaedo gitö andre lahalö moroi ba *para*. Iada'a, *getah perca* no lafake ba wamadöhö wökhö *dalam kedokteran* (*guttapercha*), na *lateks sawo manila* la'oguna'ö ba gulo-gulo ma *permen karet* ma *chicle*. Gitö ni'ehao ba *industri* iada'a no lahaogö ia molo'ö *sintetis* ba sitobali famaedo ba *industri perkaretan.*

## Mananö Hafea
Hafea sino atua ba moguna labali'ö eu galitö me lösa'ae oya gitönia göi, Andrö wa famareta la be'e wangombakha khö niha mbanua ena'ö lafuli latanö nono hafea. ba hafea sino atua la'obö. Da'a moguna sibai ba wanolo niha mbanua so tötöna fauri ba mböli gitö. Ba sabölö sökhi, bua hafea andre, lahayaigö ba wo'asogö tanömö. 

## Umbu
Harita

**Harita**, andre sambua fanötöi ba zinanö suwua ba Danö Niha ya'ia da'ö sinumbua nitanö ba naha gowi, ba kabu. Töinia harita (Li Indonesia *Kacang*). Harita andre, ba no ara la'ila ba danö niha, irege no'oi la'ila hewisa wananö ya'ia. Harita göi, sambua mado si so ba danö niha.    

## Ngawalö Harita

* Harita ndrawa (Li Indonesia *kacang hijau*). Fa'auri harita andre ba danö niha nitanö. Lala wananö ya'ia, tenga simane ba mbanua danö tanöbö'ö misa, na ba danö niha, ha nifazaewe ba kabu. Ba hiza nano auri ia, ba la'ofösi dania mbörönia, ena'ö atabö, ba meföna melönasa ni söndra wangatabö nihaogö ba fabiri, ba ono niha na oföna lafake nawu moroi ba ndraha geu ma bulu lehu sino oköli nitunu, irege faruka ira tanö saitö ba no töra moroi ba wangatabö ya'i da'ö. Harita ndrawa aefa latanö ia, ba tölu waŵa aefa da'ö tola labasi (Li Indonesia *panen*) mbuania.
* Harita (Li Indonesia *Kacang Panjang*), harita fa'atumbunia sanana ba sito'ölö lafalua ba danö niha, la fohare-hare, irege bua nia andrö ba tola sökhi. Harita da'a buania labali'ö sayu. 

* Harita danö (Li Indonesia *kacang tanah*) harita sauri fabö'ö maifu moroi ba harita ndrawa. Na harita ndrawa, ba auri ia, motöla ba so ndraha-ndraha, ba da'ö dania tumbu mbowo ba numalö tobali bua. Na harita danö andre, ba mo wa'a, mo töla, ba wa'ania bada'ö dania so mbua nia. Harita da'a na ta osisi'ö i'otaria ŵa'a, daha ma töla, ba bulunia, oya zitola famahaö ba khöda, simane ŵa'ania : ŵa'ania tola möi bakha ba danö irugi lima wulu ofeta lima wulu a lima seti wa'abakha. Daha, so öfa faraha, ba faraha nia fabö'ö-bö'ö irugi öfa ngawalö göi ia. Aefa ndraha, ba so mbulu. Bulu harita da'a ba so öfa ngaörö ba bulu nia andrö, si so yaŵa ebolo, ba sahatö ba danö ide-ide.

## Fangoguna'ö harita andre

* Harita ndrawa, ba nano labasi, ba buania tola labali'ö bubu la farukha ia faoma fakhe. Ba na ba li (Indonesia lakaoni *bubur kacang hijau)*. Iada'a tenga ha tobali bubu, no oya zo faliaro hareta ndrawa andre la bali'ö ia *tauge*, lö latohugö wananö ya'ia, ba lewiö da'ö ya'i zitobali löndru sawuyu (Li Indonesia *tauge)* ba tola labali'ö sayu.

* Na harita  danö ba no oya göi zitola la haogö moroi ba harita da'a, sino to'ölö la'ila niha ofeta iada'a ya'ia sa'ae nifotöi *gasa gore*. Ba tenga hada'ö so göi ni rino sito'ölö ha asoi nibe'e  lö mamake fangami tanöbö'ö, ha idanö ni'ukhugö, ba li Indonesia lamane, *kacang rebus*.  Harita da'a no'oya guna nia ba wa'auri niha ba guli danö.

## Harita ba gamaedola

Harita no sambua zinanö nihalö niha ba ngawa-ngawalö soi ba gulidanö tobali amaedola me lamane, **"Böi hulö harita, olifu ia gulinia".** Na no oköli ba hunö harita aefa ia moroi ba gulinia, si no tobali nahiania sandrohu wa'ebuania. Lahalö duma-duma niha zalua simane, ba labali'ö tobali maedo-maedo si möi mene-mene ba niha solifu ia börötania.

## Umbu
Harvard University

**Harvard University** ma asese te'adogo'ö manö **Harvard** no sambua universitas si so ba Cambridge, Massachusetts, ba Amerika Serikat. Tefasindro ia me 1636 ba tobali institusi fondrege atua ba Amerika Serikat. Ba mböröta lafotöi ia Harvard College, lahalö moroi ba döi niha samasindro ya'ia John Harvard. Börö wa'oya gokhötania, wa'alaŵa mbosinia ba gotalua universitas bö'ö ba gulidanö ba töra-töra börö me lafondrondrongo niha hadia niŵa'ö ba nifataronia, andrö wa tobali Harvard sambua universitas fondrege lagohi niha ba gulidanö.

Ba gotalua niha si no irai sekola ba Harvard so 188 niha fondrege oya gokhöta nifotöi *billionaires* (so'okhöta triliun dollar), 8 presiden Amerika, ato zanema buala Nobel, ba ato niha si tehöngö simane Mark Zuckerberg, Bill Gates, Salman Khan, btn.
Hele

**Hele,** (Li Indonesia *pancuran*) idanö sangele si lö aedu'aedu moroi yaŵa ba nulu, si to'ölönia ba Danö Niha hele andrö lahaogö ia moroi ba gelea ma umbu nidanö sangele moroi yaŵa ba hili. Fangehaogö hele ya'ia da'ö; la ba'a ma'ifu gelea moroi ba lulu ena'ö faonö ma'ifu, awena ba da'ö la'oroö mbalö lewuö sino laheta mbu'u, awena lafatohu misitou irugi nahia sahatö ba ngai nomo ma molo'ö wetaro ni honogöi zangotomosi ya'ia. Fa'alawa handoma hele si to'ölönia lahaogö töra sandrohu niha, ohitö dödö enaö ohahau dödö zimondri ma sangai idanö ba nasoa (Li Indonesia *tempat air dari batang bambu*). Baero hele so göi **Ba'a nidanö** ya'ia da'ö elea ma umbu nidanö niba'a enaö faonö tola musou soguna ba wanasa , femindri, ba bawangai idanö wamo'ösi nasoa ma serege nidanö. so göi mba'a moroi ba tanö nikhao fa ebua mato dua mete öfa sagi (*2 meter persegi*) si tesöndra idanö narö danö (Li Indonesia *sumur gali*) fagölö gunara hele naha ba wangai idanö, Hele ma Ba'a, i'otarai föna irugi ia da'a la oguna'ö nasa ba danö Niha, heŵa'ae iya da'a börö wa amonönö wa'atua tua niha na lahaogö hele tenga sa'e moroi ba lewuö, ba hiza'i lahaogö moroi ba *pipa besi* ma moroi ba *PVC, ba so göi*  mba'a ni khao sabakha mazui ni *bor*.

## Umbu
Hikaya

**Hikaya** ma zui lamane salua meföna ma zui nifatunö-tunö ndra satua föna silö tatu hadia sindruhu no alua me mböröta ma ha sambua turia sino la farisayoi ba gotalua nono mbanua ba no la fatohu ba wangombakha ba ndraono samena egebua.

## Ngawalö Hikaya
Hikaya andre, tenga ha nifatou-tou niha misa, so gondröitania sitobali dane-dane hikaya da'ö. Ngawalö hikaya simane : Hikaya mado, hikaya zibatua, hikaya zimiki, hikaya wangahaogö gowe, hikaya wasuwöta, hikaya wa'atohare duria somuso dödö ba danö niha, faoma hikaya tanöbö'ö sino mame'e angombakhata khöra ya'ira iraono mane ma'ökhö.
Hili'otalua

**Hili'otalua** no töi mbanua ba Danö Niha:
* Hili'otalua, Kecamatan Gidö, Kabupaten Nias
* Hili'otalua, Kecamatan Lölömatua, Kabupaten Nias Selatan
* Hili'otalua, Kecamatan Pulau-Pulau Batu, Kabupaten Nias Selatan
Hililawae

**Hililawae** no sambua mbanua ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2008.

## Umbu
Hilisebua

**Hilisebua** no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2016.

## Umbu
Hondra

**Hondra** ya'ia da'ö fakake gofanöwa zoguna ba wofanö. Hondra me inötö me föna, fefu samake gigi. Hondra tebai mofanö na lö hadöi fanikha. Fanikhania nifo'ösi ba galo wanikha Pertamina, so bada'ö premium, pertalite, ba pertamax.

## Töi hondra
Hondra, no oya ngawalö nia, so hondra sebua ba so göi hondra side-ide. Sebua ya'ia simane hondra CB mere Honda. So GL Pro mere Honda, so GL Max mere Honda, so Astrea, so Grand Legenda, so VIT, so Kharisma, so F1 mere Yamaha, ba wa'oya nasa danö bö'ö, yamendrua sa'ae iada'a, no oya si'ai zilö mamake gigi, simane beat mere Honda, so göi simane Vespa ba tanöbö'ö nasa.

## Mere hondra
So mere Honda, Suzuki, Yamaha, Dukati, KTM, Aprilia, Ferari, ba tanöbö'önia, Ba danö Indonesia, so göi zino laröi niha simane Bajaj moroi ba India si so ba Indonesia, lö ara ba taya manö ia.

## Umbu
Huge huge

**Huge huge**, töi sambua bagia ba mbua geu ma bua zinanö, huge huge fetaro ma so'ia ba gotalua mbua faoma daha,na lateu mbua da'ö huge huge fao bambua, huge huge bali indonesia *tangkai.*duma duma nia Huge huge ndruria, huge huge lada, huge huge maga batanö'ö nia.

## Umbu
Hulo Hinako

**Hulo Hinako** no sambua hulo tanö ba gaekhula Danö Niha si tefaböbö ba ngawalö hulo si fasui Danö Niha.

## Böröta niha

Soŵanua ba Hinako arakhagö fefu Ono Niha. Heŵa'ae simanö molo'ö wanutunö niha Hinako, furugö niha Hinako no tohare moroi ba Sulawesi. Ba hiza irugi iada'a lö famareso antropologi ma zui linguistik samaduhu'ö nidunö-dunö andre.

## Umbu
Hurufo Ŵ Faoma W ba Li Niha

## Li Famasao
Ba mbuku Ni'amoni'ö (ba Li Niha) nifa'anö Sundermann so hurufo Ŵŵ ba so göi Ww. Faduhu dödöda fefu ŵa no to'ölö sibai ita ŵangoguna'ö hurufo ŵ ba he göi hurufo w. Na ba mbuku Gamabu'ula ma zui asese laŵa'ö Buku Ni'amoni'ö ba oroma khöda wa hurufo ŵ te'oguna'ö ia na taŵa'ö 'baŵa' (ba li Ndraŵa = bulan). Simane na tatötöi ŵehede 'bawang' ba li Ndraŵa. Na tafaedogö ba mbuku gangoŵuloa ŵehede nifa'anö ma zui ba li Ndaŵa lawa'ö Kamus Nias, Apolonius Lase, ba no ihalö lala si fabö'ö moroi ba nisura Sundermann. Fefu hurufo w simane ni'ilada ba li Ndraŵa ba ŵehede: 'bawang', 'Wati', 'wawasan', molo'ö Apolonius Lase, lö sa'ae moguna labe'e dandra tilda ba hurufo w, simane ba ŵehede 'siyawa', tenga 'siyaŵa', elewazi tenga eleŵazi.

### Dane-dane
Ba mbuku gangoŵuloa ŵehede nifa'anögu (Apolonius Lase), no ube'e zinura sanandrösa ba ŵanura fehede si so ŵ mazui w. Sitobali dane-danegu, sambua ua, hurufo w simane ba ŵehede 'yawa' no fagölö ŵanötöi ya'ia simane 'bawang' ba li Indonesia. Irege, umane tödögu, lö sala na tafagölösi manö ŵangoguna'ö ya'ia me no fagölö wanguma'ö ya'ia ba li Ndraŵa. Simane ni'ilada fefu, goi-goi ba li Indonesia, ba no tobali duma-duma khöda ba ŵo erunösi li niha andre.

Aboto ba dödögu ŵa so manö zambö fao fangera-ngera khögu me no ha'uga ŵulu fakhe ma aefa otu fakhe no te'oguna'ö li niha si so ba Mbuku Ni'amoni'ö. Na tafabö'öni ba so manö niha si no to'ölö mombaso taroma Li ba manofu-nofu dödöra. Andrö ŵa dania ndra högö gosali mangosara ira ŵa la oguna'ö manö simane nisura Sundermann ba Mbuku Ni'amoni'ö.

Erena simanö, moguna göi zöndra da'a lafondrondrongo ya'ira si fao ba ŵo foeluaha daroma Li, ma ba ŵobohuni ŵamo'eluaha ya'ia.

## Sahago ita
Asese sibai ufa'ema zöndragu ba zinuragu ba ginötö si no numalö ena'ö so ŵa hasara dödöda. Me li andre, gofu hezo ia, ba terorogö ia molo'ö fahasara dödö ndra samake ya'ia. Andrö dania ato ndra talifusöda zame'e bua ŵangera-ngera ena'ö hasahago ita datafagölösi ŵanötöi w simane ni'ilada ba Li Ndraŵa. Ba zinura nibaso ndra ama-ina ba talifusögu fefu andre u'andrö ŵa ahele dödömi ena'ö sahago ita ta'osara'ö dödöda. Aoha göi namötö khöndra talifusöda si tenga ono niha ba ŵombaso li niha.

### Ondröita nafuri
Hiza ŵa lö ta'ila ha ŵa'aratö tola anau nosoda, me lö si ogötö'ö ba guli danö andre. Fefu ita, si no numalö ndröfi ba so ginötönia, lö ta'ila haŵa'ara, ba mofanö ita, lö sa'ae ta'ila hadia zalua ba li Niha furida. Hatö iraonoda, ira ma'uŵuda zanohugö, irege sanau ölö li niha andre. Afu aoha khöra (iraonoda ba ira ma'uŵuda) ba tabe'e lohe-lohera ba ŵanohugö fondrorogö li niha.

## Pranala luar

* https://books.google.co.id/books?id=U2uDoz5qy1sC&dq=Kamus+Li+Niha+Google&source=gbs_navlinks_s [Kamus Li Niha, nifa'anö Apolonius Lase]
Indonesia

**Indonesia** no sambua negara si so ba Asia Tenggara ba ba gotaluara danöa Asia faoma Australia ba ba gotalua Samudra Hindia ba Samudra Pasifik. Li nasional resmi ni'oguna'ö Li Indonesia ba hiza so töra 700 ngawalö li ni'oguna'ö ero zamösana soi. Ba Indonesia so 270.203.917 niha mbanua, ba börö da'ö tobali negara numero öfa fondrege oya niha mbanuania ba gulidanö aefa negara China, India ba Amerika Serikat. Li resmi khönia Li Indonesia. So lima hulo segebua, ya'ia da'ö Hulo Sumatra, Jawa, Kalimantan, Sulawesi faoma Papua ba ngafulu ribu hulo sigide-ide simane Tanö Niha. Negara Indonesia tobali merdeka me 17 Agustus 1945 moroi barö mbawa niha Belanda, si no mamatörö fefu gölana si so barö wamatörö Indonesia iada'a 350 fakhe wa'ara.

## Umbu
Hindia Belanda

**Hindia Belanda** ma **Hindia Belanda Timur** (li Belanda *Nederlands(ch)-Indië*) no töi mbolo wamatörö Belanda si so danö nifotöi Republik Indonesia ma'ökhö. Fatua lö tobali Hindia Belanda famatörö gölana andre lafotöi "Vereenigde Oostindische Compagnie' ma asese la'adogo'ö VOC si no hulö angowuloa ngawalö perusahaan Belanda ba ginötö andrö.  Bahiza me 1800 lafasindro Hindia Belanda, si tobali fangali fefu perusahaan föna da'ö. Teböhöli Hindia Belanda aefa tefa'olo wa merdeka Indonesia me baŵa siŵalu 1945. Bahiza moroi ba wamaigi Belanda awena teböhöli ia me 1949 me itema sa'ae Belanda wa no sambua negara merdeka Indonesia. Ibukota Hindia Belanda so ba Batavia, töi Jakarta iada'a fatua lö tobali ia ibukota Republik Indonesia. Li resmi me luo da'ö no Li Belanda, bahiza li sero ma'ökhö ni'oguna'ö niha no li Melayu.

## Fe'aso Belanda ba Danö Niha

### Ba Gunungsitoli

No ha'uga kali itandraigö wamatörö Gunungsitoli Belanda. Si föföna me döfi 1693 ba sakali tö zui me 1756. Bahiza lö a'ozu lafalua börö me Tanö Niha so nasa barö mbawa Inggris. Awena me döfi 1840 tehonogöi bakha ba gangetula Traktat London, wa tebe'e Gunungsitoli ba danga Belanda. 

## Umbu
Hoho

**Hoho,** ya'ia da'ö fehede nifohadu fama'oli ba fanutunö ma fanguŵa'ö ya'ia, sisökhi ba sogaena ba wa'amohadu, sito'ölönia Hoho andrö nifa'ema-ema, so za nututunö ma sondönia'ö nifotöi Ere, ba so göi zanehe-nehe ma sama'e-ma'ema ena'ö omasi niha wamondrondrongo. Börö me tuho niŵa'ö ba Hoho andrö ba mofa'abakha geluahania moroi na teŵa'ö simane ba wehede sito'ölö manö. Na sökhi wamalua/folau Hoho hulö nangi sihoho-hoho ba adöni/omuso dödö niha samondrongo ya'ia. Hoho tefalua ia ba ginötö na so halöŵö nifalua ba wa'auri niha mendrua manö zo'amakhaita ba hada. Börö da'ö so göi zanguŵa'ö wa hoho nono Niha andrö ba fagölö ira *puisi* ma zui *pantun ba* Li Indonesia. Molo'ö Yasato Harefa, hoho ba Nono Niha oya ngawalö. So hoho amaedola, motumotu, menemene, ngenungenu, lailö, hubölö, hoho ba gowasa, manö-manö, nidunö-dunö, hendrihendri, bölihae, taba'ele, kibukibu,  debudebu, maolamaola, faöndrua, mbölömbölö, olola, ba tanöbö'önia. Me'i'osisiö hoho andrö ba Mbörönadu, Gomo, Sonjaya, ba imane wanguŵa'ö wa hoho sabölö la'ila niha mbanua ba Mbörönadu ya'ia da'ö hoho sanutunö waö-waö mböröta nono niha. No oya ngawalö hoho nitutunö khönia, oi fabö'öbö'ö nösi nia ero'ero dozi mbanua.

## Duma-duma ngawalö Hoho
# **Hoho Maena**, sanutunö ma sondrönia’ö ya’ia da’ö Ere Maena; sito’ölönia tefalua baginötö:
#* **Maena Ba Walöŵa**
#** Maena Fangowai, 
#** Maena fanuno Bene’ö, Fanuno Numönö solemba ba dölanora
#** Maena Famalega Bola Nafo (Tome ba Sowatö)
#** Maena Fangona
#* **Maena ba wotema’ö Tome nifosumange** (Li Indonesia: *menyambut tamu terhormat*) simane Bupati, Wali Kota, Gubernur, Menteri, Presiden, Btn.
#* **Maena ba wamalua Owasa**
#** Maena ba gowasa fanaru'ö banua, 
#** Maena ba gowasa fanaŵa omo, 
#** Maena ba gowasa famasindro öri,
#** Maena ba gowasa fanahö tödö mbene'ö,
#** Maena ba gowasa fanörö tödö ngaluo wa'aheta moroi ba zangosawuyu (*Hari kemerdekaan RI*)
#** Ba tanöbö'önia.
#	**Hoho Fangowai ba Fame Afo**, sanutunö ma sondrönia’ö **Ere Gamaedola**; sito’ölönia tefalua baginötö:
#* Fangowai ba fame afo ba Walöŵa (*Pesta Pernikahan*);
#* Fangowai ba fame afo ba Wangohori Halöŵö/Femanga Mbawi Nisilahulu (*pesta pra-pernikahan*);
#* Fangowai ba fame afo ba Fanema bawi Walöŵa/bawi Böwö;
#* Fangowai ba fame afo ba Wotema’ö Tome nifosumange (*menyambut tamu terhormat*);
#* Fangowai ba fame afo ba Wamalua Owasa, ba tanöbö’önia.
#	**Hoho Hendri-hendri**, sanutunö ma sondrönia’ö ya’ia da’ö **Ere Gamaedola**; sito’ölönia tefalua baginötö: 
#* Na no aefa wangöhöli ba wanema Afo simane ba wamalua:
#** Walöŵa (*pesta pernikahan*);
#** Fotema’ö Tome nifosumange (menyambut tamu terhormat);
#** Wamalua Owasa, ba tanöbö’önia.
#	**Hoho Golola Mbawi**, sanutunö ma sondrönia’ö **Ere Gamaedola**; sito’ölönia te’ogunaö ia ba wamasao Bawi Walöŵa/bawi Böwö (*menyerahkan babi jujuran untuk Pesta Pernikahan*), nifalua bangaluo ba zitanö’owi sahari fatua lö Falöŵa.
#	**Hoho Mbölihae**, sanutunö ma sondrönia’ö **Ere Mbölihae**; sito’ölönia tefalua ia na murugi mbalö newali Zowatö, simane ba wamasao Bawi Walöŵa/bawi Böwö, ba wa’atohare Mbanua na Falöŵa ma ba Gowasa, wa’atohare Nuwu na Falöŵa ma ba Gowasa, ba tanöbö’önia.

## Umbu
Inggris

**Inggris** no sambua töi si no fabö'ö-bö'ö. Faigi

* Britania Raya na andrö ni'aluimö sambua negara.
* England na andrö ni'aluimö tanö nifotöi Inggris, föfö negara Britania Raya. Baero Inggris, so Wales,  Skotland faoma Irlandia Utara bakha ba negara Britania Raya.
* Li Inggris na andrö ni'aluimö li ni'oguna'ö niha.

Me föna ba Nias itaria lafotöi Inggris Hagöri ena'ö aoha wanötöi ba lela Nono Niha. Ba hiza ma'ökhö ha niha sagatua zangila geluaha hagöri. Niha si bohou ebua la'oguna'ö manö döi Inggris.

__DISAMBIG__
Italia

**Italia** ( ) ma töinia resmi ba li Italia **Repubblica Italiana** (*Republik Italia*) no sambua negara si so ba danö Eropa tanö raya ba dalu nasi sotöi Asi Mediterania. Ibukotania so ba Roma, kota fondrege ebua ba Italia. Fa'ebolonia 301.230 km2 ba no ifasui ia negara Perancis, Swiss, Austria, faoma Slovenia. Bakha ba mbolo negara andre so göi dombua negara side-ide Kota Vatikan faoma San Marino. So töra 60 juta zowanua khönia, negara numero tölu fondrege oya niha ba Uni Eropa.

## Umbu
Izeraeli

*Ae ba [[Israel]] wombaso zanandrösa ba negara Israel, nifasindro me 1948 ba danö Palestina ba ae ba [[Yahudi]] wombaso zanandrösa ba soi andre.*

**Izeraeli** no töi nibe'e Heinrich Sundermann khö soi Israel me i'ali Zura Ni'amoni'ö ba Li Niha, ya'ia da'ö sambua soi si so me töra 2000 fakhe si lalö, ba hiza tebato so ia me tedudugö Yerusalem me ndröfi 73 ba oi muzawili niha Yahudi ba zi sagörö ulidanö. Soi andre göi lafotöi soi Ibrani (ma Heberaio bakha ba Zura Ni'amoni'ö ba Li Niha).

## Faigi göi

* Yahudi
* Sura Ni'amoni'ö
* Amabu'ulali Siföföna
* Amabu'ulali Sibohou
Jakarta

**Jakarta** no ibu kota ba kota fondrege zebua ba Indonesia. So khönia töra 5 juta niha mbanua. Ba da'a so ngawalö gödo wamatörö simane Istana Presiden, Gödo MPR, Gödo DPR ba tanöbö'önia.
Jawad Ali

**Jawad Ali** no samösa ere sejarah moroi ba Irak sangosili sejarah Arabia awö sejarah Islam.

## Fa'auri ba halöwö
Tumbu Jawad me 1907 ba Kazimain, Irak. I'awaisi wamahaö S3 ba wangosili sejarah Islam moroi ba Universitas Hamburg, Jerman me 1939. Me no awai sikolania, ibörögö mamahaö sejarah ba Fakultas Pendidikan, Universitas Baghdad ba ba hauga zekola bö'ö. Me döfi 1957, tobali ia dosen tome ba Universitas Harvard.

Asese lakaoni Jawad Ali fahuhuo ba seminar internasional. Me no iböhöli wohalöŵö ba zekola, te'amu'alagö khönia döi *profesor emeritus* ba Universitas Baghdad. Iröi gulidanö ba Bagdad me döfi 1987.

## Sinura

* (Li Arabia) *at-Tarikh al-'Am* (1927)
* (Li Arabia) *Ashnam al-'Arab* (1967)
* (Li Arabia) *Mausu'ah Tarikh al-Arab qabla al-Islam* (1956-1974) (8 volume)
* (Li Arabia) *al-Mufassal fī tārīkh al-'Arab qabla al-Islām. Beirat: Dar al ilm lil Malayin*. OCLC 911878162. (1968-1974) (10 volume)
* (Li Arabia) *Tarikh ash-Shalah fi al-Islam* (1968)
* (Li Arabia) *Tarikh al-Arab fi al-Islam* (1969)
* (Li Arabia) *al-Mahdiy wa Safra'uh al-Arba'ah* (1938)
* (Li Arabia) *Mu'jam Alfazh al-Musnad* (lö niraka)

## Umbu
Ali, Jawwad (2019) [1956-1960]. Kurnianto, Fajar, ed. كتاب المفصل في تاريخ العرب قبل الإسلام Sejarah Arab Sebelum Islam–Buku 5: Politik, Hukum, dan Tata Pemerintahan . Ni'ali Ali, Jamaluddin M.; Hendiko, Jemmy. Tangerang: PT Pustaka Alvabet. .
Soroso Barelang

**Soroso Barelang** no sambua soroso sanau si so ba Provinsi Kepulauan Riau, fetaro ba Kota Batam. Barelang sindruhunia fehede ni'adogo'ö moroi ba wehede sanau, Ba *(Batam)* Re *(Rempang)* Lang *(Galang)*. Barelang no sambua soroso fondröni dödö niha samaigi, Soroso samatohu hulo. Soroso sitola naha wakodasa ba niha simöi manörö ba da'ö. Fefu nisura ba zura da'a la sura ba gangolita wehede moroi yöu 

## Itaha 100 Fakhe
Soroso Barelang ma Jembatan Barelang si so ba danö Batam andre, no sambua soroso sitobali fondrou'ö wa'aterou dödö ndra niha moroi ba negara tanöbö'ö we'amöi mamaigi, me no baga sibai wangehaogö ya'ia. Ba tenga ha fa'abaga ba wamaigi simane, asi sino so barö zoroso. Na soroso sito'ölö ba mbanua bö'ö ha ba wama'ötö niha ba mbawa nidanö. Na soroso Barelang, fama'ötö niha ba nasi si so ba gotalua hulo. Soroso Barelang andre, ba lahaogö no fondrege wa'asökhi ba simanö göi hewisa wa'aro nia. No lahaogö döla-döla segesolo, sitola bataha irugi otu fakhe (*100 tahun*). Soroso Jembatan I Barelang andre, labe'e döi Jembatan I ya'ia da'ö Fisabilillah, bataha ba nangi, tatu tebai sa'ae niŵa'ö na dulu danö zanörö. Baero wa'abaga zoroso Barelang andre, ba Jembatan I, no lahenagö göi itaha ndrege dua wulu ribu kilo (20 Ton) wa'abua zanörö yaŵa detenia.  {
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          104.04164314270021,
          0.9814259264114733
        ]
      }
    }
  ]
}

## Ondröita BJ Habibie
Saohögölö khö zatuama Presiden nomoro tölu Indonesia, BJ Habibie. Sambua zilö olifu niha götö danö, ya'ia da'ö Soroso Barelang ma Jembatan I Barelang da'a ondröita nia ni'angeragönia hewisa wangahaogö soroso salaŵa ba dete nasi ba ifatu'a ma ifatöfa hulo. Sambua gondröita nia soguna khöda sauri nasa. No ya'ia zo'angeragö, ba sogambaraini mege soroso andre, irege awai me döfi sara ngahönö a siŵa ngaotu a siŵa wulu a fitu (1997). Soroso da'a ba no tola la rugi niha sanörö köfa sihombo si turu ba bandara Hang Nadim Batam ha ndrege sambua za tola ofeta, ba sino sa'ae möi ohitö ndra talifusö simöi manörö ba Batam wondrugi sosoro ma Jembatan I Barelang andre, me no awakhö-wakhö haga zino moroi ba gaekhula na ero bözi lima ofeta bözi önö tanö owi. Baga sibai naha fakoda. Hezo fetaro so'ia, faigi manö gambara danö si so ba zitambai sisa. 

## Fa'anau Zoroso
Soroso I Barelang, ma Jembatan I Barelang fa'anau nia fefu önö ngaotu a öfa wulu arua mete (642 m), soroso da'a so dombua lala (dua jalur) ba fa'ebolo tölu ngafulu a ŵalu mete (38 m) , sangahaogö ya'ia Kontraktor pelaksana ya'ia da'ö PT Hutama karya faoma subkontraktor ba so dombua perusahaan, ya'ia da'ö PT Ballast Indonesia dan PT VSL Indonesia, ba so aturai fefu ngawalö zoguna ba wangahaogö soroso (manajemen kontruksi) ni'ohalöŵögöi  PT Profes Cipta Wahana Teknik.

## Umbu
Jepang

**Jepang** (Li Jepang: 日本, Nippon ma Nihon; töi resmi: 日本国, Nipponkoku ma Nihonkoku eluahania "Negara Jepang") no sambua negara hulo ba Asia Timur. Negara-negara si fa'ola khönia Rusia, Tiongkok ba Korea Selatan.

Ba Jepang so 6.852 ngawua hulo si no tefa'oli moroi yaŵa (yöu) lumalö mi tou (raya). Hulo segebua ya'ia da'ö  Hokkaido, Honshu, Shikoku, dan Kyushu. So 128 juta niha mbanua khönia, irege Jepang tobali negara nomoro fulu fondrege oya niha mbanuania. Fondrege oya niha, töra 30 juta, toröi ba Tokyo si no göi tobali ibu kota Jepang.

## Umbu